पूर्वांचल विकास क्षेत्र, नेपाल

पूर्वांचल विकाश क्षेत्र नेपाल के पाँचों विकास क्षेत्र में से एगो विकास क्षेत्र ह। ई नेपाल के सबसे पूर्व में स्थित बा। ई का पूर्व में भारत के सिक्किम आ पश्चिम बंगाल के दार्जीलिंग तथा पश्चिम में नेपाल के मध्यांचल आ उत्तर में चीन के तिब्बत आ दक्षिण में भारत के बिहार स्थित बा। पूर्वांचल के मुख्यालय धनकुटा में स्थित बा। पूर्वांचल में 3 गो अंचल आ 16 गो जिला  बा।

ई क्षेत्र नेपालके तीसरा सबसे बड़ा विकास विकास क्षेत्र ह लेकिन जनसंख्या के हिसाब से नेपाल के दुसरका सबसे बड़ा जनसंख्या वाला विकास क्षेत्र ह। ई क्षेत्र के क्षेत्रफल  बा आ जनसंख्या औसत 5811555 ब्यक्ति बाड़ें। ई क्षेत्र के जनसंख्या घनत्व 204.2 व्यक्ति/किमा2 बा।

पारिस्थितीक रुप से ई क्षेत्र तीन भाग में बाँटल जा सकत बा: पर्वत, पहाड़ आ तराई।
ई क्षेत्र के तथा पुरा विश्व के सबसे ऊँचा पर्वत एवरेष्ट जे के नेपाली में सगरमाथा कहल जायेला, एहि क्षेत्र में स्थित बा। ई सगरमाथा अञ्चल के  सोलुखुम्बु जिला मे पड़ेला।

पूर्वाञ्चल क्षेत्र में सब से प्रमुख नदीयन में कोशी नदी पड़ेला जवन कि गंगा के सहायक नदी ह आ मेची नदी बा जवन महानन्दा नदी के सहायक नदी ह। नेपाल के बड़की नदी प्रणाली ह कोशी नदी आ एकर सबसे ऊँचा झरना प्रपात ह्यात्रुंग झरना नेपाल के तेह्रथुम जिला मे स्थित बा। ह्यात्रुंग झरना प्रपात ()  ऊँचा बा।

ई क्षेत्रजैव विविधता में धनी मानल जायेला, उदाहरणस्वरुप नेपाल में 31 प्रकार के गुराँस पावल जायेला जे में से 28 प्रकार के गुराँस तीनजुरे-मिल्के-जल्जले (पूर्वांचल) क्षेत्रवे में खाली पावल जायेला।
शहर
ई क्षेत्र के प्रमुख शहर कुल बाड़ें बिराटनगर, धरान, धनकुटा, इटहरी, राजबिराज, बिर्तामोड आ दमक. अन्य शहर कुल बाड़ें नाम्चे बजार (एवरेष्ट पर्वत के नियरे बेस कैम्प के लगे), गाईघाट, लहान, ईलाम, इत्यादी।

विभाजन
पूर्वांचल में मेची अंचल, कोशी अंचल आ सगरमाथा अंचल 3 गो अंचल पड़ेला आ 16 गो जिला बाड़ें।

विकाश क्षेत्र  अंचल कुल  जिला कुल पूर्वांचल विकाश क्षेत्र मेची अंचल • इलाम जिला • झापा जिला • पाँचथर जिला • ताप्लेजुंग जिलाकोशी अंचल •  भोजपुर जिला • धनकुटा जिला • मोरंग जिला • संखुवासभा जिला • सुनसरी जिला • तेह्रथुम जिलासगरमाथा अंचल • खोटांग जिला • ओखलढुंगा जिला • सप्तरी जिला • सिराहा जिला • सोलुखुम्बु जिला •  उदयपुर जिला

देखल जाव
 नेपाल
 नेपाल के विभाजन

श्रेणी:नेपाल के विकास क्षेत्र सब